Lindemann

Lindemann er et tysk band frontet av den tyske vokalisten Till Lindemann, som ellers er kjent som frontfigur i bandet Rammstein. Bandet Lindemann ble etablert i 2013 som en super-duo bestående av Till Lindemann og den svenske multiinstrumentalisten Peter Tägtgren, som er kjent fra blant annet det svenske metalbandet Pain.

Sammen ga duoen ut de to albumene Skills in Pills (2015) og F & M (2019). Tägtgren forlot duoen i 2020, og Till Lindemann har senere endret navn på prosjektet til «Till Lindemann», og engasjert nye bandmedlemmer.

Opprinnelse og Skills in Pills (2013–2016) 
Lindemann og Tägtgren møtte hverandre rundt år 2000 på en rockepub i Stockholm, da medlemmer av Clawfinger presenterte dem for hverandre. I 2013, da Rammstein headlinet en festival i Sverige, inviterte den tyske sangeren sin svenske bandkamerat til den. Der fortalte han Tägtgren at han ville ta to friår og ville skrive musikk sammen med ham. De hadde opprinnelig tenkt å gjøre bare en eller to låter, men Tägtgren syntes de var «for gode» og ville skrive mer. Tägtgren definerte opprinnelig lyden deres som et blanding mellom prosjektet hans Pain Og Lindemanns band Rammstein, og la til «i det minste er det en blanding av Rammstein vokaler og Pain musikk».

Navnet på bandet er hentet fra etternavnet til Till Lindemann, og i et intervju erklærte Lindemann og Tägtgren at dét «var det eneste vi ikke kunne komme på». Alle andre navn som ble vurdert av bandet var allerede tatt av andre grupper, så de godtok til slutt et forslag fra noen andre og kalte det ganske enkelt «Lindemann», selv om Tägtgren i utgangspunktet ikke var fornøyd med det.

Den 28. mai 2015 ga bandet ut debutsingelen «Praise Abort» som fikk mye oppmerksomhet grunnet dens musikkvideo. Deres debutstudioalbum Skills in Pills ble utgitt 19. juni 2015, og nådde førsteplass på de tyske albumlistene på tross av tyske vokalist Lindemann sang på engelsk. På spørsmål om mulige fremtidige liveopptredener, sa Tägtgren at det vil avhenge av fansen sin respons på prosjektet. I november 2016 ble et innlegg lagt ut på Pains Facebook-side, hvor det sto at en konsert skulle skje 9. november. Lindemann ble med Tägtgren og Pain på scenen for å synge Praise Abort.

Live In Moscow (2018–2021) 
I 2018 skapte duoen musikk til en versjon av eventyret «Hänsel und Gretel», der Till Lindemann også stod på scenen. I september samme år annonserte Lindemann og Tägtgren en turné i Russland, Ukraina og Kazakhstan i forbindelse med at Till Lindemann ga ut boken Messer.

Den 16. august 2019 kunngjorde Peter Tägtgren at det nye albumet var ferdig, mikset og produsert. Den 10. september 2019 ble en teaser for den nye singelen «Steh auf» lagt ut på sosiale medier, der det ble opplyst at musikkvideoen ville bli lansert den 13. september 2019. Den svenske skuespilleren Peter Stormare medvirket i musikkvideoen. Albumet F & M ble utgitt 22. november 2019; på denne utgivelsen ble alle tekster fremført av Till Lindemann på tysk. Den 4. november 2019 la Lindemann ut informasjon på sosiale medier om at duoen skulle turnere i åtte europeiske land i 2020, og senere ble det opplyst at turneen ville ha 18-årsaldersgrense. Bandet turnerte i februar og mars 2020, men turneen ble innstilt på grunn av koronapandemien. 

I november 2020 kunngjorde duoen at den ikke lenger ville spille inn musikk sammen, og at den siste felles utgivelsen ville bli en konsertfilm med opptak av konserten i Moskva i 2020. Till Lindemann planla å fortsette under navnet «Till Lindemann» med en annen besetning.

«Ich hasse Kinder» (2022) 
I begynnelsen av 2022 startet Lindemann en konsertturné med navnet «Ich hasse Kinder», oppkalt etter bandets første singel uten Tägtgren, som nylig var lansert. Turneen ville være lik den med Tägtgren, med unntak av sangen «Ich Hasse Kinder». Konsertene ble spilt med en ny besetning, bestående av Jes Paige (gitar), Emily Ruvidich (gitar), Acey Slade (bass) og Joe Letz (trommer). Kommende turnédatoer ble kunngjort,  men kun de to første konsertene ble spilt. Resten av turneen, inkludert bandets konsert på den tyske metalfestivalen Wacken Open Air i 2022, ble utsatt på grunn av koronapandemien. Konsertene som var planlagt i Russland ble avlyst. Senere i 2022 opplyste de at de ville gjenoppta turneen i november 2022, men ikke gjennomføre de planlagte konsertene i Russland.

Diskografi

Studioalbum

Livealbum

Singler

EPer 

 2015: Praise Abort (Remixes)

Musikkvideoer 

 2015 — «Praise Abort»
 2015 — «Fish On»
 2018 — «Mathematik»
 2019 — «Steh auf»
 2019 — «Ich weiß es nicht»
 2019 — «Knebel»
 2019 — «Frau & Mann»
 2019 — «Ach so gern»
 2020 — «Ach so gern (One Shot Video)»
 2020 — «Ach so gern (Pain Version)»
 2020 — «Ach so gern (Clemens Wijers Version)»
 2020 — «Ach so gern (Drago Baotić Version)»
 2020 — «Platz Eins»
 2021 — «Allesfresser (Live in Moscow)»
 2021 — «Praise Abort (Live in Moscow)»
 2021 — «Blut (Live in Moscow)»
 2021 — «Home Sweet Home (Live in Moscow)»
 2021 — «Steh auf (Live in Moscow)»

Utmerkelser 
Metal Hammer Awards (Tyskland)

|-
| 2015 || Lindemann || Best German Band || 
|-
| 2015 || Skills in Pills || Best Debut Album ||

Referanser

Eksterne lenker 
 
 
 

Tyske heavy metal-band
Svenske heavy metal-band
Industriell metal-band
Band etablert i 2013